Foto: Mercedes-Benz Mercedes-Benz kompaniyasi o‘z tarixidagi ilk pikapni yaratdi. X-Class premium modeli hozircha kontsept-kar maqomiga ega, uning seriyali ishlab chiqarilishi 2017 yildan yo‘lga qo‘yiladi. Bu haqida 27 oktabr, payshanba kuni Luxurylaunches ma’lum qildi. Avtomobil V6 dizel va yoqilg‘i dvigatellariga ega bo‘lib, rusum sedanlaridagi xavfsizlik tizimlari bilan ta’minlanadi. Mashina ikki versiyada namoyish qilingan: oq va sariq ranglardagi stylish explorer hamda powerful adventurer. Foto: Mercedes-Benz Mercedes-Benz’ning yangi mahsulotlaridan biri — Generation EQ. Mashina 2016 yil sentabr oyi oxirlarida Parijdagi xalqaro avtosalon vaqtida namoyish etildi. Avtomobil o‘z segmentida Audi e-tron quattro, Jaguar E-Pace va Tesla Model X’lar bilan raqobatlasha oladi. Mashinaning aerodinamik kuzovi kumush rangga bo‘yalgan, kontsept-karda eshik ushlagichlari yo‘q, orqa oyna esa tasvirni maxsus monitorlarga uzatuvchi kameralarga almashtirilgan.